Klokken 03.36 natten til fredag tweetede AaB's repræsentant i Spillerforeningen Patrick Kristensen nedenstående billede: Hvid røg. Spillerforeningen og Divisionsforeningen var nået til enighed og en ny overenskomst for lønnede fodboldspillere var en realitet. To minutter senere supplerede AaB-anfører Thomas Augustinussen, der var taget til forhandlingerne med Rasmus Würtz og Kasper Risgård for at presse på for en løsning. - Mission accomplished, skrev han. Sød musik i ørene på AaB-fans, der ser frem til AaB's næste kamp i Champions League-kvalifikationen på cypriotiske APOEL på onsdag i næste uge. Den skulle, hvis konflikten var blevet en realitet, være spillet af et hold bestående af U19-spillere og Danmarksserie-spillere og så ville AaB's muligheder for at komme i gruppespillet i verdens bedste fodboldturnering og indkassere de tilhørende millioner være så godt som ikke-eksisterende. Og selvom aftalen blev indgået på et tidspunkt hvor de fleste var pakket godt ind i dynen har aftalen allerede fået mange positive reaktioner med på de sociale medier. Se nogen af dem nedenfor. Var det mon de tre vise fodboldmænd fra nord, der gjorde udfaldet. #boldOK #FORZAdeRøde #AaB — rROMp (@RyanRomPedersen) August 15, 2014

Referat:
AaB's muligheder for avancement i europæisk fodbold er tilbage på rette spor efter Spillerforeningen og Divisionsforeningen sent i nat blev enige om en ny overenskomst.